Certifikacija sustava upravljanja temeljenog na normi ISO 9001 ili ISO 14001 ili ISO TS 29001, BS OHSAS 18001, ISO 45001 i ISO 50001 pojedinačno sastoji se od faze nuđenja i ugovaranja, pripreme audita, provođenja audita faze 1 uključujući ocjenu dokumentacije sustava upravljanja, provođenja audita faze 2, izdavanja certifikata i nadzora/recertifikacije.

Certifikacijsko tijelo imenuje auditore u skladu s njihovim odobrenjima za određeno tehničko područje (ili sektor u slučaju ISO 50001) i njihovim kvalifikacijama.

# Certifikacijska procedura

Certifikacijski audit sastoji se od audita faze 1 i audita faze 2. Oba audita se uglavnom provode na lokaciji klijenta.

# 1.1 Priprema audita

Nakon potpisivanja ugovora i primitka prijave za audit s predloženim tekstom djelatnosti od strane klijenta, certifikacijsko tijelo obavještava imenovani audit tim da dogovori daljnji postupak s organizacijom koja se auditira.

Tijekom pripreme za nadzorni i recertifikacijski audit klijent (auditirana organizacija) je dužan obavijestiti certifikacijsko tijelo o svim bitnim promjenama u svojoj organizacijskoj strukturi, opsegu certifikacije (djelatnosti navedenoj na certifikatu) ili promjenama u procedurama koje imaju bitan utjecaj na sustav upravljanja.

# 1.2 Audit faze 1

Cilj audita faze 1 je:

a) auditiranje dokumentacije klijentovog sustava upravljanja,

b) procjena klijentove lokacije i posebnih uvjeta na lokaciji i razmatranje raznih aspekta s osobljem u klijentovoj organizaciji u nastojanju da se odredi spremnost za audit fazu 2,

c) procjena klijentovog statusa i klijentovog razumijevanja zahtjeva norme, posebno s pažnjom na identifikaciju ključnih ispunjenja zahtjeva ili drugih bitnih aspekata, procesa, ciljeva i aktivnosti sustava upravljanja,

d) da se prikupe neophodne informacije u smislu opsega (područja primjene) sustava upravljanja, procesa i lokacija klijenta, kao i relevantne zakonske regulative, te da se ustanovi ispunjava li klijent te zahtjeve (npr. koji se odnose na kvalitetu, klijentove aktivnosti vezane uz okoliš i zakonsku regulativu, rizik itd)

e) da se ocjene resursi koji moraju biti predmet audita faze 2, i da se raspravi i dogovori o detaljima audita faze 2 s klijentom,

f) da se utvrde glavne točke za planiranje audita faze 2, prikupljanjem dovoljnog broja informacija za razumijevanje klijentovog sustava upravljanja i aktivnosti koje se provode na lokaciji te bilo kojih drugih bitnih aspekata koji se odnose na ovo,

g) ocijeniti jesu li interni auditi i upravina ucjena planirani i provedeni te osigurati da razina uvođenja sustava upravljanja dokazuje da je klijent spreman za audit fazu 2.

Ukoliko se tijekom audita faze 1 utvrde slabostii, iste moraju biti popravljene prije audita faze 2.

Ako se na kraju ipak ne može utvrditi da je klijent spreman za audit fazu 2, audit se prekida nakon audita faze 1.

Lead auditor je odgovoran za koordinaciju aktivnosti audita faze 1 uključujući i koordinaciju među auditorima, te definira područje certifikacije u suradnji s klijentom.

# 1.3 Certifikacijski audit (audit faza 2)

Klijent prima plan prije početka audita faze 2. Plan se mora unaprijed usuglasiti s klijentom.

Audit počinje uvodnim sastankom, u kojem se učesnici međusobno predstavljaju. Lead auditor objašnjava postupak provođenja audita. U okviru audita u prostorima organizacije auditori pregledavaju i ocjenjuju učinkovitost uvedenog sustava upravljanja. Osnovu za ovo čine norme ISO 9001, ISO 14001, ISO 50001, BS OHSAS 18001, ISO 45001 I ISO/TS 29001

Zadatak auditora je da usporede praktičnu primjenu sustava upravljanja s dokumentiranim procesima i da ih ocjene u vezi s ispunjenjem zahtjeva norme. Ovo se postiže pomoću ispitivanja zaposlenika, pregledom relevantnih dokumenata, zapisa, narudžbi i vodiča te posjete relevantnih područja auditirane organizacije.

Na kraju on-site audita održava se završni sastanak kojem prisustvuju barem oni zaposlenici koji imaju upravljačku ulogu unutar organizacije i čija su područja bila uključena u audit. Lead auditor izvještava o pojedinačnim elementima i objašnjava pozitivne i negativne nalaze audita. U slučaju utvrđenih nesukladnosti, lead auditor može predložiti da se organizaciji dodjeli certifikat tek nakon što audit tim prihvati ili verificira popravnu radnju (vidi poglavlje 7, Upravljanje nesukladnostima). Posebna pažnja mora biti posvećena ovoj činjenici tijekom završnog sastanka.

Audit se dokumentira u izvještaju s audita (odvojeno za fazu 1 i fazu 2) i kompletira se kroz ostale zapise (npr. audit upitnu listu i rukom pisani zapisi).

# 1.4 Izdavanje certifikata

Certifikat se izdaje nakon što imenovana osoba, njen zamjenik ili imenovani predstavnik od strane certifikacijskog tijela pregleda i odobri certifikacijsku proceduru. Osoba koja je sudjelovala u auditu ne smije pregledati i odobriti proceduru.

Certifikat se može izdati tek nakon što audit tim prihvati ili verificira popravne radnje radi otklanjanja eventualno utvrđenih nesukladnosti.

Period važenja certifikata je uglavnom 3 godine. Odstupajući od ovog, period važenja certifikata za BS OHSAS 18001 završava najkasnije 11.03.2021, kada ISO 45001 zamjenjuje BS OHSAS 18001. Trogodišnji tranzicijski period za prelazak sa BS OHSAS 18001 na ISO 45001 je definiran, I završava 11.03.2021.

# 2. Nadzorni audit

Nadzorni auditi moraju se provoditi jednom godišnje tijekom perioda važenja certifikata ( 3 godine).

Prvi nadzorni audit koji slijedi inicijalni certifikacijski audit mora se provesti prema referentnom datumu najkasnije 12 mjeseci nakon certifikacije. Svi naknadni nadzori planirjau se prema relevantnom datumu i moraju biti provedeni minimalno jednom godišnje.

Svi nadzorni auditi – uključujući i pregled popravnih radnji povezanih s identificiranim nesukladnostima, izvještavanje s audita i procesi odobravanja– moraju biti završeni najkasnije 3 ili 4 mjeseca (u slučaju nesukladnosti) od zadnjeg dana audita.

Nakon provedbe audita klijentu se na daljnje postupanje ostavlja izvještaj.

# 3. Recertifikacijski audit

Recertifikacijski audit mora biti završen prije isteka perioda važenja certifikata. Za ocijenu korektivnih radnji ili potrebnih ponovljenih audit kao i za odluku o recertifikaciji unutar okvira procedure odobrenja tolerira se period od maksimalno 6 mjeseci. U recertifikacijkom auditu pregledava se dokumentacija sustava upravljanja i provodi se on site audit pri čemu se u obzir uzimaju i rezultati prethodnih nadzornih audita u prethodnom certifikacijskom periodu. Audit program obuhvaća sve zahtjeve norme.

U slučaju značajnih promjena u sustavu upravljanja ili promjena vezanih uz aktivnosti organizacije ( npr. promjena zakonske regulative) u recertifikacijski audit može se uključiti i audit faze 1.

EN ISO 50001: Odluka o recertifikaciji mora biti donešena najranije mjesec dana prije isteka važećeg certifikata s ciljem da se nastavi trogođišnji certifikacijski ciklus bez prekida.

Metode audita koje se koriste u recertifikacijskom auditu odgovaraju onima korištenim u auditu faze 2.

# 4. Audit proširenja/suženja

Proširenje područja certifikacije postojećeg certifikata moguće je provesti pomoću audita proširenja. Audit proširenja može se provesti u okviru nadzornog audita, recertifikacijskog audita ili u neko drugo određeno vrijeme.

Period važenja certifikata ostaje nepromijenjen.

Izuzeća moraju biti opravdana pisanim putem.

5. IZVANREDAN AUDIT

Možda će biti potrebno provesti izvanredni audit kako bi se istražile pritužbe, u slučaju promjena ili kao ponovljeni audit u slučaju suspenzija certifikata.

U tim slučajevima,

* Certifikacijsko tijelo će definirati uvijete zbog kojih će se izvanredni audit provoditi
* Klijent nema mogućnosti prigovora članovima audit tima

# 6. Preuzimanje certifikata od drugih certifikacijskih tijela

U pravilu, preuzimati se mogu samo certifikati od akreditiranih certifikacijskih tijela koje su potpisnik Multilateralnog sporazuma (MLA) EA (Europska kooperacija za certifikaciju). Organizacije koje posjeduju certifikate izdane od neakreditiranih certifikacijskih tijela tretiraju se kao novi klijenti.

Pregled prije preuzimanja mora biti proveden od strane kompetentne osobe iz certifikacijskog tijela koje preuzima certifikat. Ovaj pregled obično obuhvaća ocjenu važnih dokumenata i posjet klijentu.

U slučaju pozitivnog završetka pregleda prije preuzimanja, TÜV NORD CERT kao certifikacijsko tijelo koje klijent prihvaća može provesti preuzimanje certifikata.

Uobičajeni postupak odlučivanja o certifikacija se mora provesti, uključujući i zahtjev da se osoblje koje donosi odluku o certifikaciji razlikuje od onoga koje provodi pregled prije preuzimanja.

TÜV NORD CERT , kao certifikacijsko tijelo koje klijent prihvaća, mora donijeti odluku o certifikaciji prije nego se pokrenu ili nadzorni audit ili recertifikacijski audit.

Certifikacijski ciklus preuzetog certifikata temelji se na prethodnom ciklusu. TÜV NORD CERT mora uspostaviti audit program za ostatak certifikacijskog ciklusa.

Gdje se od certifikacijskog tijela koje klijent prihvaća bude na osnovu pregleda prije preuzimanja zahtjevalo da klijenta tretira kao novog klijenta, certifikacijski ciklus mora početi s odlukom o certifikaciji.

Certifikati koji su suspendirani, ili postoji rizik od suspenzije, ne mogu se preuzeti.

# 7. Certifikacija multi-site organizacija

Procedura uzorkovanja može se koristitit za organizacije sa više lokacija (“multisite certifikacija”). U tom slučaju klijent mora osigurati da su zahtjevi norme ispunjeni na svim lokacijama koje su uključene u područje (scope) certifikacije. Certifikacijsko tijelo mora biti obaviješteno o eventualnim promjenama ili neispunjenju jednog ili više preduvijeta

Preduvijedti za Multi-site certifikaciju:

Multi site organizacija ne mora biti jedna pravna osoba. Međutim, sve lokacije (članice) moraju imati pravni ili ugovorni odnos sa središnjim uredom (centralom) organizacije i imati isti zajednički sustav upravljanja definiran od strane središnjieg ureda koji redovno prati i provodi interne audite. To znači da središnji ured ima pravo zatražiti određenu lokaciju (članicu) da provede korektivnu radnju ukoliko smatra potrebnim za tu određenu lokaciju.

* Procesi u osnovi moraju biti isti na svim lokacijama i moraju se primjenjivati koristeći slične metode i procedure
* Sustav upravljanja organizacije mora biti upravljan i kontroliran od strane sjedišta i mora biti podvrgnut pregledu uprave središnjeg ureda. Sve pojedinačne lokacije unutar multi-site organizacije (uključujući i sjedište) moraju biti predmet u programu internog audita I moraju biti auditirani u skladu s tim programom
* Potrebno je dokazati da središnji ured ima sustav upravljanja sukladno odgovarajućim standardima koji čine osnovu za audit i da cijela organizacija ispunjavaa zahtjeve standarda
* Organizacija mora dokazati svoju sposobnost prikupljanja i analize podataka sa svih lokacija, uključujući i sjedište (upravu), te da će poticati sve organizacijske promjene koje budu potrebne, uključujući one vezane za:
* Upravinu ocjenu
* Pritužbe
* Ocjenu korektivnih radnji
* Planiranje internog audita i ocjenu rezultata
* Pravne zahtjeve.
* Između organizacije i certifikacijskog tijela potrebno je sklopiti Ugovor koji je zakonski provediv na svim lokacijama/članicama.

# 8. Upravljanje nesukladnostima

Analiza uzroka mora se provesti za svaku pojedinu nesukladnost i odgovarajuća se popravna radnja mora provesti. Organizacija je obvezna ovisno o ozbiljnosti nesukladnosti unutar 6 tjedana obavijestiti audit tim bilo o utvrđenim popravnim radnjama i datumu primjene istih ili o provedenim popravnim radnjama. Ukoliko se navedeni rok neispoštuje, audit se smatra neuspješnim. U tom se slučaju certifikat ne može izdati ili se postojeći certifikat povlači.